

**Spoštovani starši,**

obveščamo vas, da je župana Občine Dobrepolje na podlagi Odloka o začasni prepovedi zbiranja ljudi v zavodih s področja vzgoje in izobraževanja, Ur. List RS 156/20, sprejel **Sklep: št. 849-0002/20.** V skladu z omenjenim sklepom je **od ponedeljka, 26. 10. 2020 do preklica VRTEC RINGARAJA  ZAPRT iz razloga zajezitve širitve koronavirusa**.

**Od ponedeljka, 9. 11. 2020 dalje bo SAMO za NUJNE PRIMERE odprt predvidoma dva oddelka, kjer bodo zbrani otroci različnih skupin, v vrtcu Ringaraja od 5.30 do 17.00.**

Sprejemali bomo **le zdrave otroke** **staršev**, ki opravljajo dejavnosti in poklice nujne za delovanje države in družbe ter v sektorjih, kjer ni možno delo na daljavo.  Starši otrok to dokažejo **s pisnim potrdilom/izjavo delodajalca**. Dokazilo morata dostaviti oba starša oziroma samohranilec drugi dan izvajanja varstva za nujne primere. Med nujne primere za delovanje države in družbe sodijo zaposleni:

* zdravstveni delavci,
* v domovih za ostarele, lekarnah,
* v policiji, vojski, zaporih,
* v komunalnih službah,
* v službah, ki so pomembne za oskrbo prebivalstva,
* dežurni v šolah in vrtcih,
* v redarstvih in službah civilne zaščite.

V primeru, da je eden od staršev doma (porodniška, bolniška, dopust, brezposeln, možnost varstva zaradi ne nujnih del, …), drugi pa v zgoraj navedenih poklicih, **MORA biti OTROK DOMA.**

Da bomo izredno dežurstvo pod posebnimi pogoji lažje organizirali, vas prosimo, da nas obvestite o morebitni PRISOTNOSTI vašega otroka na e-naslov: [cvetka.kosir@guest.arnes.si](mailto:cvetka.kosir@guest.arnes.si) do **sobote,**

**7. 11. 2020 do 15.00**.

Brez potrdila/izjave delodajalca za oba starša, otroka v vrtec od torka, 10. 11. 2020, NE BOMO sprejeli.

Za vključitev v vrtec v času minimalnega delovanja vrtca, otrok **potrebuje izjavo staršev, da je otrok zdrav** in da v obdobju zadnjih 10 dni ni bil v stiku z okuženimi osebami.

**Prosimo vas, da z VSO SKRBNOSTJO presodite, če vrtec zares potrebujete ali lahko otroka kljub vsemu zaupate v drugo varstvo**. **V času zaprtja vrtca ste starši otrok, ki v vrtec ne bodo hodili, plačila oproščeni.**

**Staršem otrok, ki so že ta teden vključeni v vrtec, ni potrebno dati nove prijave.**

V vrtcu bodo vzgojitelji ves čas uporabljali maske – tudi pri neposrednem delu v oddelku. Prosimo, da upoštevate naša navodila in pravila, v okviru katerih bomo delovali v kriznih razmerah.

O vseh nadaljnjih informacijah in ukrepih vas bomo obveščali preko naše spletne strani  <http://www.osdobrepolje.si/ringaraja/>.

Želimo vam veliko zdravja!

Ravnatelj Ivan Grandovec

**Poslano:**

– e – igralnice/google skupine

– spletna stran vrtca

* [JESENSKE POČITNICE](http://www.osdobrepolje.si/events/event/jesenske-pocitnice-6/) dne 26. 10.